projecte-aina/catalan_government_crawling huggingface dataset:
"L'ATC us truca" és el servei telefònic que l'Agència Tributària de Catalunya (ATC) ofereix als contribuents amb la finalitat d'assistir-los en la tramitació de determinades declaracions tributàries referides a transmissions de vehicles usats (model 620), altres transmissions patrimonials (model 600) i a donacions (model 651).
Cal demanar la cita prèvia telefònica trucant al 93 551 51 51, dins l'horari de 8.30 a 14 h (excepte dissabtes i festius).
Els dimarts també de 15 a 16 h, excepte en les dates següents: de l'1 de juny al 30 de setembre, del 15 de desembre al 10 de gener, Setmana Santa, 23 d'abril i vigílies de festes locals.
Funcionament del servei: quan el contribuent truca per sol·licitar el servei, un equip de l'ATC comprova que efectivament l'autoliquidació es pot realitzar per telèfon, informa de la documentació necessària per poder fer l'autoliquidació i se li dona dia i hora per la cita prèvia telefònica.
Característiques i condicions de les autoliquidacions susceptibles de ser tramitades per telèfon, en règim de tramitació atesa:
Estan excloses d'aquest servei telefònic les transmissions d'embarcacions usades i dels vehicles que no figurin a l'Ordre que anualment publica el Ministeri d'Hisenda i Administracions Públiques (podeu consultar-la a través de l'enllaç que figura al final d'aquest apartat).
Per demanar la cita telefònica a través del 93 551 51 51, la persona que ha adquirit el vehicle (contribuent) ha de facilitar la informació següent:
- NIF de la persona propietària que li ha venut el vehicle
d) Factura de compravenda quan l'operació està subjecta a l'IVA
Per tal que l'autoliquidació es pugui realitzar per telèfon, cal que l'operació s'hagi formalitzat en un document notarial i que la cita prèvia es demani transcorreguts 10 dies de la signatura del document (és el termini que té la notaria per enviar la fitxa notarial).
Per demanar la cita telefònica a través del 93 551 51 51, la persona que ha adquirit el bé o dret (contribuent) ha de facilitar la informació següent:
Per tal que l'autoliquidació es pugui realitzar per telèfon, cal:
- Que la donació s'hagi formalitzat en un document notarial i que la cita prèvia es demani transcorreguts 10 dies de la signatura del document (és el termini que té la notaria per enviar la fitxa notarial).
- Que la donació no sigui objecte d'alguna de les reduccions previstes per la normativa.
Per demanar la cita telefònica a través del 93 551 51 51, la persona beneficiària de la donació (contribuent) ha de facilitar la informació següent:
Entitats financeres col·laboradores
Relació d'entitats financeres col·laboradores en la funció recaptatòria, tant en pagaments telemàtics com presencials.
Pagaments telemàtics amb targeta bancària (Visa o Mastercard) de qualsevol entitat (màxim 50.000 €).
Entitats integrades en la plataforma de pagaments que es realitzen telemàticament mitjançant càrrec en compte:
1 Aquestes entitats actualment no ofereixen la possibilitat de fer el pagament mitjançant càrrec en un compte d'empresa.
2 Entitats actualment no autoritzades per al cobrament, mitjançant càrrec en compte, de l'impost sobre begudes ensucrades envasades ni de l'impost sobre les estades en establiments turístics.
3 Entitats actualment no autoritzades per al cobrament, mitjançant càrrec en compte, del model 226 (constitució de dipòsits en efectiu).
Per al pagament telemàtic mitjançant càrrec en compte, com a norma general, la persona que consta en el certificat o identificació digital ha de ser titular o autoritzada del compte.
També és possible en altres casos, consulteu:
Preferiblement cal disposar d'un compte bancari de l'entitat on es vulgui fer el pagament.
Les entitats col·laboradores són:
L'ingrés s'ha de fer a través de caixer automàtic o línia oberta en el cas de:
- Impost sobre les estades en establiments turístics
- Impost sobre grans establiments comercials
Informació per a les entitats col·laboradores en la gestió recaptatòria de la Generalitat de Catalunya.
La cita prèvia és un requisit previ obligatori per tal de poder accedir als serveis presencials de l'Agència Tributària de Catalunya.
Podeu utilitzar el formulari de contacte per enviar consultes* relatives als serveis que ofereix l'Agència Tributària de Catalunya, així com per demanar cartes de pagament (cal fer constar el núm. de justificant del deute).
Cal emplenar els camps obligatoris i acceptar les condicions per enviar el formulari.
Un cop s'ha enviat el formulari, apareix una pantalla amb les dades de la consulta realitzada i el seu codi identificador (ID) i, a més, es rep un correu electrònic que confirma la recepció de la comunicació.
La resposta es rep habitualment per correu electrònic.
El correu de resposta té l'assumpte "Comunicat de la Generalitat de Catalunya" i l'emissor és [EMAIL].
Aquest correu no permet rebre respostes, per tant, si queda algun dubte en la resposta, es pot fer una nova consulta relacionada, indicant en el formulari el codi (ID) de referència.
També es pot fer seguiment de l'estat de la consulta des del web Gencat (apartat Estat de les meves gestions, des de La meva carpeta ) o bé trucant al 012, amb el codi (ID) de la consulta.
* Cal utilitzar els formularis específics per a incidències informàtiques durant la tramitació, queixes, suggeriments i denúncies tributàries (vegeu informació en aquesta mateixa pàgina).
L'atenció telefònica de l'Agència Tributària de Catalunya es presta a través del 012, telèfon d'informació de la Generalitat de Catalunya.
Quan us preguntin el tema de la vostra consulta, responeu: " És un tema de l'Agència Tributària de Catalunya ", això permet que l'atenció de la consulta sigui més ràpida.
Cost aproximat entre 0,43€ i 0,83€, segons l'operadora de telefonia que tingueu (IVA inclòs).
- Tarifa C, segons BOE núm. 296, del 10 de desembre de 2012 (Resolució de 21 de novembre de 2012).
Trucades des de fora de Catalunya: 932 142 124
En cas d'incidència informàtica que afecti la tramitació, cal contactar amb el servei de suport a través del formulari següent:
Formulari d'atenció d'incidències tecnològiques
Per ser atès presencialment a les oficines de l'Agència Tributària de Catalunya és indispensable disposar de cita prèvia.
Per formular queixes i suggeriments relacionats amb l'Administració tributària de Catalunya, cal adreçar-se a l'Oficina del Contribuent, òrgan dependent de la Secretaria d'Hisenda de la Generalitat:
Formular queixes i suggeriments davant l'Oficina del Contribuent
Bústia de denúncies tributàries
Bústia de suggeriments en matèria de frau fiscal
Comunicacions informatives per a intermediaris tributaris
L'Agència Tributària de Catalunya està immersa en una profunda transformació de l'actual Administració tributària per tal d'adaptar-se als nous temps, i afrontar amb garanties els reptes del futur en matèria fiscal.
Dins del marc d'aquesta transformació, i per tal de facilitar la gestió del canvi, l'ATC posa a disposició dels intermediaris tributaris que ho desitgin la possibilitat de rebre periòdicament informació sobre les novetats de l'Administració tributària, ja siguin legislatives, organitzatives, d'aplicacions informàtiques, etc.
En aquest sentit, aquesta subscripció permet establir un mecanisme de comunicació directa amb els intermediaris tributaris per informar-los de les novetats que els afectin professionalment: notícies, nous tràmits i funcionalitats, nous tributs i actualitzacions, oferta de nous serveis, guies i manuals d'ajuda, normativa.
Així doncs, els intermediaris s'hi poden donar d'alta a través d'aquest formulari per rebre les comunicacions informatives directament a la bústia de correu que facilitin.
També a través del formulari poden modificar dades o donar-s'hi de baixa.
L'accés al formulari requereix identificació digital.
Podeu utilitzar qualsevol dels sistemes reconeguts pel Consorci d'Administració Oberta de Catalunya (AOC).
Concurs públic: arrendament per ubicar dependències administratives de l'ATC
Procediment: contractació directa
Termini de presentació d'ofertes: 7 de novembre del 2016, a les 14 hores
Òrgan de contractació: Agència Tributària de Catalunya �
Termini de presentació d'ofertes: 20 d'agost de 2016, a les 14 hores
Aquest és un accés directe al model 600 d'autoliquidació.
Es tracta d'un accés indicat per a persones expertes que no necessiten més informació sobre el tribut ni la tramitació.
Atenció: cal tenir present l'Ordre VEH/85/2017, d'11 de maig, per la qual s'estableix l' obligació de l'ús dels mitjans electrònics en les presentacions i pagament de diverses autoliquidacions per a determinats obligats tributaris (DOGC 7370 de 16.05.207).
Col·lectius obligats a la presentació telemàtica i declaracions exonerades
El model 600 permet autoliquidar transmissions patrimonials i actes jurídics documentats, com per exemple, la compravenda d'un bé immoble, el lloguer d'un habitatge o el préstec a un familiar.
No s'ha d'utilitzar el model 600 per autoliquidar:
─ Transmissions de vehicels usats, que s'autoliquiden amb el model 620.
─ Documents mercantils, que en funció de quin es tracti, s'autoliquiden amb el model 610, 611, 615, 616 o 630.
Cal tenir present que el model 600 pot tramitar-se telemàticament mitjançant un programa d'ajuda (pot utilitzar-se també per fer la tramitació presencial).
Per a més informació sobre l'impost sobre transmissions patrimonials i actes jurídics documentats, les diverses modalitats de tramitació, programa d'ajuda i guies informatives relacionades, cal consultar, dins l'apartat Tributs:
Dins l'apartat Tributs trobareu tota la informació sobre la tramitació específica relacionada amb cada tribut i els models d'autoliquidació corresponents.
Pel que fa als programes d'ajuda, que faciliten l'emplenament i el càlcul dels models d'autoliquidació de transmissions (models 600 i 620), de successions i donacions (models 650, 651, 652 i 653), així com també d'estades en establiments turístics (model 950), hi ha un accés directe:
Consulta de declaració notarial
Aquesta funcionalitat permet comprovar si la declaració informativa dels documents que s'han formalitzat en escriptura pública, referits a autoliquidacions relatives a l'impost sobre transmissions patrimonials i actes jurídics documentats o bé a l'impost sobre successions i donacions, ja ha estat tramesa a l'Agència Tributària de Catalunya (ATC) per part de la notaria corresponent.
En cas que, efectivament, de la consulta a través de la funcionalitat se'n desprengui que la declaració informativa ja ha estat tramesa a l'ATC, no caldrà adjuntar, durant la tramitació telemàtica de l'autoliquidació, la còpia escanejada del document notarial on consta l'acte que origina el tribut.
Llei 12/2004, de 27 de desembre, de mesures financeres.
A la disposició addicional 2 s'estableix l'obligació dels notaris amb destinació a Catalunya, de trametre, per via telemàtica, una declaració informativa resum de l'escriptura.
La funcionalitat "Consulta de referència de document electrònic (CSV)" permet comprovar l'autenticitat i integritat, així com també descarregar els documents emesos per l'Agència Tributària de Catalunya que incorporen el codi segur de verificació (CSV).
Aquest codi CSV es troba habitualment al peu del document, si bé en ocasions es pot localitzar a la part superior dreta.
Nota: la verificació del CSV pot ser que no estigui disponible fins 15 minuts després que s'hagi generat el document.
Hi ha diverses maneres d'obtenir el justificant o document acreditatiu relatiu a sol·licituds o tràmits realitzats telemàticament a través de la seu electrònica de l'Agència Tributària de Catalunya.
El justificant de les autoliquidacions que s'han tramitat sense identificació digital, com és el cas del model 620 (transmissió de vehicles) i dels models 940 i 950 (estades en establiments turístics) es pot obtenir en finalitzar el tràmit d'autoliquidació i, posteriorment, també a través de la funcionalitat següent:
El justificant de les autoliquidacions que s'han tramitat amb identificació digital, es pot obtenir en finalitzar el tràmit d'autoliquidació i, posteriorment, també a través de la carpeta de tramitació (pestanya "Arxiu de presentacions").
En el cas de les declaracions informatives anuals el procediment és el mateix.
El documents acreditatiu d'altres tràmits realitzats telemàticament, com poden ser una sol·licitud d'ajornament o fraccionament, d'un certificat de no tenir deutes o bé la interposició d'un recurs de resposició, es pot obtenir en finalitzar el tràmit i, posteriorment, també a través de:
La funcionalitat "Comprovació d'ingressos" permet comprovar, a partir de l'emplenament de les dades corresponents, els pagaments efectuats a l'Agencia Tributària de Catalunya (ATC), tant si són relatius als tributs com als deutes en període executiu que gestiona l'ATC.
Cal tenir present que la comprovació dels pagaments que no s'han realitzat telemàticament sinó que han tingut lloc a les oficines bancàries pot patir una demora deguda a la comunicació dels pagaments a l'ATC per part de les entitats financeres.
Obtenció de cartes de pagament (deutes en embargament)
Les persones que han rebut la notificació d'una diligència d'embargament o se'ls ha embargat un compte poden obtenir, a través d'aquesta funcionalitat, la carta de pagament per pagar totalment o parcialment el deute.
Per obtenir la carta de pagament cal identificar, segons el cas:
- El número de diligència d'embargament, el NIF del titular deute, i el codi d'accés que figura a la diligència.
- En el cas de compte embargat, el NIF del titular deute, els 4 últims números del compte embargat i l'import travat.
Un cop generada la carta de pagament cal esperar 5 minuts a fer el pagament telemàticament amb la carta generada, a través de la funcionalitat disponible a:
Les persones i empreses que han rebut una diligència per embargar sous i salaris o bé crèdits i rendes de la persona deutora, han de donar resposta a la diligència a través de la funcionalitat "Gestió d'embargaments", funcionalitat que permet obtenir les cartes de pagament per fer el pagament corresponent a l'Agència Tributària de Catalunya.
Quan es vol obtenir la carta de pagamen per pagar altres tipus de deutes, i no es disposa de la carta de pagament pertinent (per exemple, quan s'ha extraviat o bé quan la quantitat a pagar ja no és la que figura a la carta rebuda), es pot demanar a través del formulari de consultes disponible a l'apartat de contacte.
Cal seleccionar, com a subtema 2: carta de pagament (cal indicar el núm. de justificant del deute).
La funcionalitat "Consulta de deute", a partir de l'emplenament de les dades corresponents, permet accedir a la informació sobre el deute contret amb l'Agència Tributària de Catalunya (ATC).
Per exemple, en el cas de deutes corresponents a sancions de trànsit que es troben en període executiu, dins la pestanya "Dades addicionals" de la consulta de deute, s'hi pot trobar informació sobre data i lloc de la infracció, matrícula del vehicle, etc.
En el cas que hàgiu rebut una carta recordatori de deute no ingressat o la notificació d'una provisió de constrenyiment dictada per l'ATC, cal introduir el NIF del titular del deute i un dels dos camps que identifiquen el deute, ja sigui referència o codi de deute en executiva.
- Codi de deute en executiva", format per 15 dígits.
- Referència, format per entre 16 i 19 dígits.
En el cas que hàgiu rebut rebut la notificació d'un embargament ordenat per l'ATC, cal introduir el NIF del titular del deute i a més el núm. de diligència d'embargament.
- Número de diligència, format per 13 o 14 dígits.
El codi o referència que identifica el deute es localitza en diferents llocs, en funció de la notificació rebuda:
- Provisió de constrenyiment enviada per l'ATC.
El codi del deute en executiva es troba en el camp amb el mateix nom.
- Diligència d'embargament de comptes enviada per l'ATC.
El codi del deute en executiva es troba a l'annex del document (tercera pàgina), en el camp amb el mateix nom.
- Provisió de constrenyiment enviada per l'organisme de recaptació de la Diputació.
Cal introduir la referència de l'ens creditor, que es troba a l'annex del document (tercera pàgina).
- Notificació de provisió de constrenyiment enviada per l'Agència Estatal d'Administració Tributària (AEAT).
Podeu identificar el deute introduint la referència en el camp del mateix nom.
En cas que s'hagi rebut la comunicació d'un embargament ordenat per l'ATC a través d'una notificació realitzada per una entitat bancària, és possible que degut al format de la notificació, els camps necessaris per accedir a la informació del deute siguin difícils de localitzar o bé tinguin una altra denominació.
En aquest cas, podeu fer la consulta a través del 012.
Sentències i resolucions dels tribunals
Aquest apartat, que anirà ampliant-se, recull sentències del Tribunal Superior de Justícia de Catalunya i resolucions dels tribunals economicoadministratius relatives a l'impost sobre transmissions patrimonials i actes jurídics documentats i a l'impost sobre successions i donacions.
Sentències del Tribunal Superior de Justícia de Catalunya i resolucions dels tribunals economicoadministratius
Podeu consultar les resolucions més rellevants de la Junta de Tributs i informació sobre aquest organisme a:
Valoracions per a la transmissió de vehicles
Cada any una ordre ministerial publica uns preus mitjans de venda, que podeu utilitzar en funció de la marca, el model, la potència i l'any de matriculació del vehicle.
També podeu consultar i fer servir el simulador de valoració de vehicles per obtenir aquesta valoració.
Nota (abril 2020): ja no es troben disponibles les taules orientadores de valors per a la transmissió de vehicles no inclosos en l'ordre ministerial (vehicles dels tipus comercial, caravana, autocaravana, càmper, bugui, quad, quadricicle, moto aquàtica i zódiac).
Consulteu la guia breu de procediment:
Normativa tributària i criteris (DG de Tributs i Joc)
La competència sobre la normativa tributària dels impostos que gestiona l'Agència Tributària de Catalunya correspon al Departament de la Vicepresidència i d'Economia i Hisenda, a través de la Direcció General de Tributs i Joc.
Normativa bàsica de cada tribut, altra normativa i text anotat o eina de treball.
Permet cercar per text lliure i per data de publicació.
Característiques legals, com formular una consulta tributària, cercador de consultes tributàries.
Informació sobre la Junta de Tributs de Catalunya, interposició de reclamacions economicoadministratives, cercador de resolucions.
Informació sobre la Comissió Tècnica de Relació, cercador d'acords IVA-ITP
Serveis a altres administracions
Accés al menú de gestió habilitat per als organismes i departaments de l'Administarció pública amb què l'Agència Tributària de Catalunya col·labora en la gestió recaptatòria de deutes en període executiu.
Les administracions públiques poden demanar més informació sobre aquest servei i sobre com accedir-hi enviant una consulta a l'Agència a través del formulari de contacte.
Si ja en sou usuaris, podeu accedir a les funcionalitats disponibles a través de l'enllaç:
Les administracions públiques que atorguin concessions o actes i negocis administratius pels quals, com a conseqüència de l'atorgament de facultats de gestió de serveis públics o de l'atribució de l'ús privatiu o de l'aprofitament especial de béns de domini o ús públic, s'origini un desplaçament patrimonial en favor de particulars, estan obligades a posar-ho en coneixement de l'Agència Tributària de Catalunya.
Aquesta informació s'ha de presentar telemàticament mitjançant el model 645 de l'1 al 31 de març.
Per a més informació i accés al tràmit vegeu:
D'acord amb la Llei 39/2015, d'1 d'octubre, del procediment administratiu comú de les administracions públiques (articles 14.2, 14.3 i 41.1) estan obligats a relacionar-se a través de mitjans electrònics amb les administracions públiques per efectuar qualsevol tràmit d'un procediment administratiu, entre d'altres:
- les entitats sense personalitat jurídica
- els qui exerceixin una activitat professional per a la qual es requereixi la col·legiació obligatòria, per als tràmits i actuacions que portin a terme amb les administracions públiques en exercici de l'activitat professional esmentada
- els qui representin un interessat que estigui obligat a relacionar-se electrònicament amb l'Administració.
L'Agència Tributària de Catalunya regula la pràctica de les notificacions electròniques a través de la Resolució VEH 2210/2018, de 28 de setembre.
Per accedir a les notificacions electròniques de l'ATC cal certificat digital (no s'hi pot accedir amb idCat Mòbil ni amb contrasenya d'un sol ús).
L'Agència Tributària de Catalunya ha habilitat un formulari de contacte (accessible amb idCat Mòbil o certificat digital) a través del qual es pot facilitar una adreça de correu electrònic i un número de telèfon mòbil als quals s'enviarà l' avís de notificació electrònica, amb un enllaç per accedir-hi (la manca d'aquest avís no afecta la plena validesa de la notificació).
Un cop l'usuari s'ha identificat, accedirà al contingut de la notificació electrònica.
Des de la pantalla que trobarà podrà descarregar el contingut de la notificació i també el justificant electrònic de validesa, que és el document electrònic que acredita que l'Administració li ha practicat la notificació i que li servirà com a prova en cas que li calgui demostrar-ho en el futur.
En cas que no s'hagin facilitat les dades per l'avís, es pot accedir també a la notificació electrònica, amb certificat digital, des de l'apartat " Notificacions electròniques " de Gencat, o també des de Canal Empresa si es tracta d'una empresa o d'un professional.
*D'acord amb l'article 43.2 de la Llei 39/2015, les notificacions electròniques s'entenen practicades en el moment en què s'accedeix al seu contingut, i rebutjades quan han transcorregut 10 dies naturals des de la posada a disposició de la notificació sense que s'hagi accedit al seu contingut.
Hi ha una funcionalitat telemàtica que permet atorgar la representació en la recepció de les notificacions electròniques que practica l'ATC.
Podeu consultar les preguntes freqüents sobre les notificacions electròniques que practica l'ATC:
Més informació sobre les notificacions electròniques:
Notificacions electròniques Gencat
El 30 de maig de 2020 va finalitzar el termini ampliat a causa de la situació d'excepcionalitat causada per la COVID-19.
- Mesures excepcionals de l'Agència Tributària de Catalunya.
- Llista resum del nou calendari tributari per a la presentació i ingrés d'autoliquidacions i de la finalització de l'ampliació dels terminis per als tràmits administratius [PDF]
L'Agència Tributària de Catalunya pot, dins del procediment tributari, fer requeriments d'informació.
Normalment comporta la presentació de documentació que ha estat requerida per l'òrgan competent per resoldre l'expedient.
El tràmit es pot fer telemàticament, utilitzant el formulari específc.
El termini per contestar el requeriment és el que s'indiqui en el mateix requeriment i, en qualsevol cas, no pot ser inferior a 10 dies hàbils.
- Sol·licitud de transferència bancària (àrea SEPA)
Comunicació de dades per a la domiciliació bancària de pagaments d'ajornaments o fraccionaments